Minerve (Hérault)
Minerve (okzitanesch: Menèrba) ass eng Stiedchen an der Gemeng mam selwechten Numm an der Regioun Occitanie am Süde vu Frankräich. Se läit am Parc naturel régional du Haut-Languedoc.

Nieft Montségur, Quéribus, Puivert a Peyrepertus war Minerve eng Festung vun de Katharer.

Als historesch Haaptstad vum Minervois kommen all Joer iwwer 300.000 Visiteuren op Minerve. Déi mëttelalterlech Stad gouf op engem Fiels tëscht de Flëss Brian a Cesse gegrënnt an dës aussergewéinlech natierlech Lag vun der Stad ass d'Haaptattraktioun fir d'Touristen, nieft där vu senger tragescher Geschicht, dem éischte Scheiterhaufen am Kräizzuch géint d'Albigenser am Joer 1210.

Minerve ass Member vum Veräi vun de schéinsten Dierfer a Frankräich.

Nieft dem Tourismus ass d'Produktioun vu Qualitéitswäiner eng aner Aktivitéit vu Minerve.

Biller

Um Spaweck 

 Offiziell Säit vum Office du tourisme le Minervois 

Uertschaften am Arrondissement Béziers
Gemengen am Arrondissement Béziers
Stied am Departement Hérault
Association Les Plus Beaux Villages de France